Gunnar Smári . Síðasti áratugur einkenndist því af tapi vinstri flokka og upplausnar hægri flokka , sem leitt hefur til aukins samanlagðs fylgis þeirra . Í upphafi áratugarins , sem var að enda , hafði Sjálfstæðisflokkurinn sextán þingmenn og hann hefur enn sextán þingmenn . Framsókn var með níu þingmenn en er nú með átta . Samt hafa báðir þessir flokkar klofnað . Miðflokkurinn gekk úr Framsókn og sótti mikið fylgi til Sjálfstæðisflokksins og Viðreisn gekk úr Sjálfstæðisflokknum og sótti fylgi út fyrir hann , inn af miðjunni . Og meðal þess fólks sem kom að stofnun Flokks fólksins var mikið af fólki sem hafði verið virkt í starfi innan Sjálfstæðisflokksins . Það má því segja að það sé merkilegt að Sjálfstæðisflokkur og Framsókn séu enn með nánast sama þingmannafjölda og í upphafi annars áratugar þessarar aldar , því flokkar sem hafa klofnað frá þessum tveimur stofnanaflokkum eru með fimmtán þingmenn í dag . Þessir þingmenn hafa komið í stað þeirra þingmanna sem Samfylkingin og VG hafa misst . Í upphafi áratugarins hafði Samfylkingin tuttugu þingmenn en er nú með sjö . VG hafði fjórtán þingmenn en er nú með ellefu . Samanlagt hafa þessir flokkar , sem eiga rætur í verkalýðshreyfingunni á fyrri hluta síðustu aldar , misst sextán þingmenn af þeim sem 34 sem þeir höfðu við upphaf nýliðins áratugar . Sjálfstæðisflokkurinn mældist með 42,1% fylgi í desember 2009 en aðeins 20,0% í desember 2019 . Síðasti áratugur einkenndist því af tapi vinstri flokka og upplausnar hægri flokka , sem leitt hefur til aukins samanlagðs fylgis þeirra . Í upphafi áratugarins var Borgarahreyfingin með fjóra þingmenn en nú hafa Píratar sex . Það er því ekki mikið að frétta af nýsköpun á miðjunni ; nýir flokkar eiga flestir rætur hægra megin og það eru slíkur flokkarnir sem hafa hoggið í fjórflokkinn . Fjórflokkurinn var með 59 þingmenn í upphafi áratugarins en er nú með 42 ; 17 þingmenn fjórflokksins hafa fallið fyrir borð . En þar sem kosið var átta mánuðum fyrir upphaf áratugarins og fjórtán mánuðum fyrir lok hans , er kannski betra að sjá breytingarnar á fylgi flokkanna á þessum áratug með því að skoða niðurstöður skoðanakannana . Við skulum nota MMR . Þar má sjá miklar breytingar . Sjálfstæðisflokkurinn mældist með 42,1% fylgi í desember 2009 en aðeins 20,0% í desember 2019 . Meira en helmingur fylgisins var floginn á brott . Samfylkingin mældist með 18,2% í desember 2009 en 14,4% í nýliðnum desember , einn fimmti stuðningsmanna hafði snúið baki við flokknum . VG mældist með 17,5% í desember 2009 en 10,3% í desember 2019 , tveir af hverjum fimm stuðningsmönnum höfðu gefist upp . Framsókn mældist með 15,8% í desember 2009 en í desember í fyrra var fylgið 8,3% , rétt tæpur helmingur stuðningsfólksins hefur snúið sér annað . Þetta eru magnaðar breytingar og ekki í neinum takti við þá almennu trú að íslenskir kjósendur láti allt yfir sig ganga . Í upphafi áratugarins sögðust 93,6% styðja einhvern af fjórflokknum en aðeins 53,0% í lok hans , 40% kjósenda , sem áður bundu trúss sitt við fjórflokkinn fyrir tíu árum , gerir það ekki lengur . Ein leið til að meta breytingarnar er að skoða fylgisbreytingar , hvað flokkar og framboð bættu við sig eða misstu frá sér af fylgi frá upphafi til loka áratugarins . Sá listi er svona : Miðflokkurinn : +14,3 prósentur Sósíalistaflokkurinn : +5,2 prósentur Flokkur fólksins : +4,0 prósentur Framsókn : – 7,5 prósentur Sjálfstæðisflokkurinn : – 22,1 prósentur Ef við skiptum flokkunum eftir hægri og vinstri ás , gæti skiptingin verið svona : Hægri ( Sjálfstæðisflokkur , Viðreisn , Miðflokkur ) var með 42,1% í upphafi áratugarins en nú með 44,8% – hefur unnið lítillega á . Mið-hægri , þ.e. hægri með félagslegri taug ( Framsókn , Flokkur fólksins ) , var með 15,8% en er nú með 12,3% – hefur gefið eftir . Ný-miðja , flokkar sem afneita hægri / vinstri ( Borgarahreyfingin , Píratar ) voru með 2,7% en eru með 11,8% – hefur unnið mikið á . Mið-vinstri ( Samfylkingin , VG ) var með 35,7% en er með 24,7% – hefur tapað miklu . Vinstri ( Sósíalistar ) voru ekki með en mælast nú með 5,2% – hafa unnið á . Áratugurinn var deigla sem veikti fjórflokkinn mikið . Það var því létt hægri bylgja á síðasta áratug . Eða eigum við að segja vinstri veiking ? En þetta eru aðeins mælingar milli tveggja punkta . Á milli þeirra gerðist ýmislegt sem ekki var orðið til við upphaf áratugarins en dáið við lok hans ; fyrirbrigði eins og Björt framtíð , Dögun , Flokkur heimilanna , Lýðræðisvaktin , Samstaða og alls konar . Það var líka haldin þjóðaratkvæðagreiðsla um stjórnarskrá á áratugnum , þó engin merki séu enn um að Alþingi ætli að beygja sig undir þá niðurstöðu . Þær línur sem ég hef dregið milli þessara tveggja punkta segir því ekki sögu áratugarins , aðeins breytingarnar frá upphafs - að lokastöðunni . Áratugurinn var deigla sem veikti fjórflokkinn mikið , deigla sem virtist ætla að laða fram mikla nýsköpun en sem losaði kannski fyrst og fremst um flokkshollustu og ýtti undir klofningsframboð innan úr fjórflokknum , og þá fyrst og síðast hægra megin . Og sú upplausn færði fylgið til hægri .